Μιντζόπιτα, η ποντιακή μυζηθρόπιτα
Εξαιρετικά νόστιμη μυζηθρόπιιτα, με βασικό της υλικό στη γέμιση το μιντζίν, ένα φρέσκο άπαχο τυρί, σχεδόν όμοιο με τη μυζήθρα.
6 φύλλα γιοχάς (φυλλωτά), μεγάλα *, 100 γρ. βούτυρο αγελάδας, λιωμένο, 500 γρ. ποντιακό μιντζίν (ή νωπή μυζήθρα), θρυμματισμένο, 400 γρ. τυρί σολγούν, χοντροτριμμένο (ή μείγμα από τριμμένο κασέρι και ξινομυζήθρα, θρυμματισμένη), 3 αυγά, ελαφρώς χτυπημένα, λίγο αλάτι , φρεσκοτριμμένο πιπέρι, 50 γρ. βούτυρο αγελάδας, σε κομματάκια, 2 αυγά, ελαφρώς χτυπημένα με 100 ml φρέσκο γάλα, πλήρες
Για να φτιάξουμε την ποντιακή μυζηθρόπιτα (μιντζόπιτα) αρχικά προθερμαίνουμε τον φούρνο στους 160-170°C. Βουτυρώνουμε ένα μεγάλο ταψί διαμέτρου 40 εκ. Ραντίζουμε ένα φύλλο γιοχάς μέχρι να μαλακώσει ελαφρά, αλλά να μη μουλιάσει. Το απλώνουμε στο ταψί και το αλείφουμε με λιωμένο βούτυρο. Επαναλαμβάνουμε με άλλα δύο φύλλα, βουτυρωμένα.Πάνω στα φύλλα απλώνουμε ομοιόμορφα τη γέμιση και πάνω της σκορπίζουμε τα κομματάκια βουτύρου εδώ κι εκεί. Σκεπάζουμε με τα άλλα 3 φύλλα γιοχάς, ραντισμένα και αυτά με νερό και βουτυρωμένα ένα ένα.Με τα χέρια μας σπρώχνουμε τα φύλλα προς τα κάτω, στα τοιχώματα του ταψιού, ίσα να καμπυλώσουν στις άκρες και να κρύψουν τη γέμιση. Βουτυρώνουμε την επιφάνεια και, αν θέλουμε, την αλείφουμε με το μείγμα αυγού-γάλακτος, για να μην «αρπάξει» το λεπτό φύλλο στο ψήσιμο. Χαράζουμε με μαχαίρι έναν κύκλο στο κέντρο της πίτας, διαμέτρου περίπου 10 εκ., και στη συνέχεια χαράζουμε ακτινωτά σε μεγάλα κομμάτια. Ψήνουμε για 40-45 λεπτά, μέχρι να ροδίσει όμορφα η επιφάνεια.Ανακατεύουμε σε ένα μπολ τα τυριά, τα αυγά, αλάτι και πιπέρι. 
Αλεύρι (ζύμες),Τυρί